rlitschk/wikidir huggingface dataset:
Brian Quade Torff (* 16. März 1954 in Chicago) is en US-amerikaansch Bassist vun den Modern Jazz, de todem regelmatig för Orchester as de Boston Pops, dat Los Angeles Philharmonic Orchestra oder Pittsburgh Symphony Orchestra komponeert. Torff studeer Kontrabass sowohl an de Manhattan School of Music as ok an dat Berklee College of Music. 1974 hett he Cleo Laine begleit un denn af 1975 Erroll Garner. Dorneben nehm he en Duoalbum mit Mary Lou Williams up (Live at the Cookery). Mit Stéphane Grappelli weer he af 1976 mehrfak up weltwiet Tourneen. Enn‘ vun de 1970er hett he in en Trio mit Marian McPartland un Jake Hanna arbeit. Tüschen 1979 un 1982 bild he en Duo mit George Shearing. Dorneben hett he ok mit Hank Jones, Clark Terry, James Moody, Jimmy Cobb un Red Rodney arbeit. Siet 1995 hett he de Grupp Union leit, to de ok Paul Wertico un Laurence Hobgood hörrn deen, un weer todem mit Dave Samuels, John Etheridge un Larry Coryell ünnerwegens. He is todem up Upnahmen vun so ünnerscheedlich Musiker as Sonny Stitt, Dave Amram, Roy Kral, Oliver Nelson, Carrie Smith, Tony Bennett, Henry Mancini, Milton Hinton oder Toots Thielemans to hören. Torff is as Hoochschoollehrer
Ahlenfalkenbarg (hoochdüütsch Ahlenfalkenberg) is en Dörp in de Gemeen Wannen in’n Landkreis Cuxhoben, Neddersassen. Ahlenfalkenbarg liggt in’t Ahlenfalkenbarger Moor in’t Siedland von Hadeln. In’n Süden liggt de Daalmer See un de Flögelner See. De Naveröörd sünd Westerwannen un Oosterwannen in’n Noordoosten, Suurlee in’n Oosten, Flögeln in’n Süüdoosten, Niewohl in’n Süüdwesten un Krümpel in’n Noordwesten. Dat Rebeed von’n Oort is en groot Moorflach mit dree lütte Geestinseln dor in. Düsse Geestinseln hebbt de Naams Lütt Ahlen, Groot Ahlen un Falkenbarg hatt. Op Lütt Ahlen stünnen fröher twee Hüüs, op Groot Ahlen stünnen keen Hüüs un op’n Falkenbarg stünn en Forsthuus. De Oort, so as wi em vondaag finnt, is eerst in’n Eersten Weltkrieg grünnt worrn, as Kriegsfungene dat Moor dröögleggt un dor en Moorkolonie anleggt hebbt. In dat Fungenenlager von Ahlenfalkenbarg hett dat in de Tied von’n Natschonalsozialismus jümmer so bi 150 Fungene geven, de in’t Moor hebbt Törf steken müsst. Aver ok na’n Krieg is dat Lager noch bet 1979 bleven un dor hebbt so üm un bi 70 Fungene ut dat Gefängnis Oshusen arbeidt. De Hüüs von Ahlenfalkenbarg doot vondaag vör allen op Lütt Ahlen liggen. En lüttjeren Deel liggt an’n Süüdrand von Groot Ahlen. Op’n Falkenbarg staht nu
Nordahn is en Dörp in de Gemeen Mittelsnohn in’n Landkreis Cuxhoben, Neddersassen. In’n Noordwesten von dat Dörp liggt de Balksee. An Nordahn doot de beiden Beken Lembeek (in’n Noorden) un Ohrensbeek (in’n Süden) vörbifleten. De Lembeek kummt von’n Westerbarg un münnt in’n Noordwesten von Nordahn in’n Ohrensbeek. De Ohrensbeek wedder münnt in’n Balksee. De Naveröörd sünd Varrel in’n Noorden, Heeßel, Wohlenbeek un Rahden in’n Oosten, Loomst in’n Süüdoosten, Mittelsnohn in’n Süden, Stinst in’n Westen un Boomoor un Eekhoffsbarg in’n Noordwesten. In de Oorkunnen kummt de Oort toeerst 986 vör. In’n Eersten Weltkrieg sünd fiev Soldaten ut Nordahn fullen oder vermisst un in’n Tweten Weltkrieg 27. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Nordahn is an’n 1. Juli 1972 mit de Gemeen Mittelsnohn tohoopleggt worrn. Nordahn is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Dat Wapen von Nordahn wiest op gollen
Helljes (hoochdüütsch Hellingst) is en Dörp in de Gemeen Holste (Samtgemeen Hambargen) in’n Landkreis Oosterholt, Neddersassen. De Naveröörd sünd Wellen in’n Noorden, Ooldwist un Ah in’n Noordoosten, Kuhs un Siedlung Kuhs in’n Oosten, Steern un Paddewisch in’n Süden, Ollendörp in’n Süüdwesten un Bruunshusen in’n Noordwesten. 1974 hett sik Helljes mit de Gemenen Ollendörp un Steern tohoopdaan un de ne’e Gemeen Holste billt, de ehren Naam von de Anfangsbookstaven von de dree Dörper hett (Helljes, Ollendörp, Steden). Bet 1851 hett Helljes to dat Gericht Beverst tohöört un is denn Deel von dat Amt Beverst worrn. 1859 is dat Amt denn aver al wedder oplööst worrn. Helljes keem nu an dat Amt Leh, is aver noch in’t sülve Johr dör en Verordnung in dat Amt Oosterholt wesselt. 1885 is de Oort Deel von’n Kreis Oosterholt worrn. Helljes is evangeelsch-luthersch präägt un höört to dat Kaspel von de Fabian-un-Sebastian-Kark in Beverst. För de Kathoolschen is de Hillige-Familie-Kark in Oosterholt-Scharmbeek tostännig. De Schützenvereen Helljes is 1954 grünnt worrn. Helljes liggt an de Kreisstraat 28, de in’n Süden bi Wallhöben an de Bundsstraat 74 ranlöppt un in’n Noordwesten an de Landsstraat 128. Lüttjere Straten loopt ans na Wellen un Kuhs. De nächste Bahnhoff is de
Hainmöhlen (hoochdüütsch Hainmühlen) is en Dörp in de Gemeen Geestland in’n Landkreis Cuxhoben, Neddersassen. To Hainmöhlen höört ok de Oort Wisswohl un de Hoff Langel mit to. De Naveröörd sünd Lintig in’n Noorden, Meckelst in’n Noordoosten, Wisswohl in’n Oosten, Grotenhain, Lüttenhain un Langel in’n Süüdoosten, Köhlen in’n Süden, Ringst in’n Süüdwesten, Kührst in’n Westen un Alfst in’n Noordwesten. De Watermöhl von Hainmöhlen kummt 1400 toeerst in de Oorkunnen vör. 1419 hett de Stadt Bremen ehr köfft. De Möhl in ehre hüdige Form is 1829 boot worrn un hett noch bet in de Midd von dat 20. Johrhunnert Koorn mahlt, toletzt aver mit en Elektromotoor. 1980 hett de Samtgemeen Beers de Möhl köfft un ehr as Museumsmöhl inricht. Siet 1. April 1971 weer Hainmöhlen Liddmaat von de eerste Samtgemeen Beers. An’n 1. März 1974 is mit de Gemeenreform in Neddersassen de Gemeen Hainmöhlen Deel von de Gemeen Ringst worrn un hett denn to de ne’e Samtgemeen Beers tohöört. Gemeen Ringst un Samtgemeen Beers sünd to’n 1. Januar 2015 oplööst worrn. Dat ganze Rebeed höört nu to de Gemeen Geestland. Binnen Geestland höört Hainmöhlen to de polietsche Oortschop Ringst. Hainmöhlen is evangeelsch-luthersch un evangeelsch-reformeert präägt un höört to dat Kaspel von de
Alfst (hoochdüütsch Alfstedt) is en Dörp in de Gemeen Geestland in’n Landkreis Cuxhoben, Neddersassen. Dat höört polietsch to de Oortschop Kührst binnen de Gemeen Geestland. De Naveröörd sünd Beers in’n Noorden, Lintig in’n Oosten, Hainmöhlen un Ringst in’n Süüdoosten, Kührst in’n Süüdwesten, Elm in’n Westen un Drangst in’n Noordwesten. De Noorden von Alfst warrt sien Water över den Fickmöhlener Randkanaal loos, de Süden över den Scheebeek na’n Beers-Geest-Kanaal. In’n Eersten Weltkrieg sünd 13 Soldaten ut Alfst fullen oder vermisst un in’n Tweten Weltkrieg 17. Vör 1859 leeg Alfst in de Vaagdie Kührst von de Böörd Ringst in dat Amt Beers un denn bet 1885 in dat Amt Leh. Na 1885 weer dat in’n Kreis Leh. 1932 is dat denn Deel von’n Kreis Wersermünn worrn un 1977 Deel von Landkreis Cuxhoben. 1968 is de Gemeen Alfst Deel von de Gemeen Kührst worrn un 1974 Deel von de Samtgemeen Beers. Gemeen un Samtgemeen sünd to’n 1. Januar 2015 oplööst worrn. Dat Rebeed is denn Deel von de Eenheitsgemeen Geestland worrn. Alfst is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst. För de Kathoolschen is de Hillig-Hart-Jesu-Kark in Leh tostännig, to de ok de St.-Benedikt-Kapell
Walter Arendt (* 17. Januar 1925 in Heessen; † 7. März 2005 in Bornheim) weer en düütsch Politiker (SPD). He weer van 1969 bit 1976 Bundsminister för Arbeit un Sozialsaken. Nah den Besöök vun de Volks- un de Beropsschool hett Arendt en Utbillen to'n Bargmann maakt un weer denn van 1939 bit 1947, ünnerbraken dör den Arbeits- un Kriegsdeenst as ok ansluutend Kriegsfangenschap, in' Bargbau tätig. Van 1947 bit 1949 hett he jeweils een Johr de Akademie der Arbeit in Frankfort an’n Main as ok de Akademie för Gemeenwirtschap in Hamborg besöcht. Van 1948 bit 1955 weer he denn bi de Presseafdeelen vun de IG Bergbau und Energie (hüüd: IG Bergbau-Chemie-Energie) in Baukem, toletest af 1954 as kommissarisch Baas vun de Pressestäe tätig. 1955 is he denn in den geschäftsführen Vörstand vun de IG Bergbau und Energie uprückt un wurr tolest 1964 to den Vörsitter vun de Gewerkschap köört. 1967 wurr he bito Präsident vun den Internatschonalen Bargarbeiterverband. Mit de Benennen to'n Bundsminister för Arbeit un Sozialordnung is Arendt 1969 ut sien Gewerkschaftsämter utscheeden. Arendt weer siet 1946 Liddmaat vun de SPD. Van 1968 bit 1979 weer he Liddmaat in den SPD-Bundsvörstand. Van 1973 bit 1979 weer he bito Liddmaat
Kraansborg is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört von öllers bi Millm mit bi. Kraansborg liggt op’n Rand von de Geest na de Masch hen. De Naveröörd sünd Millm in’n Noorden, Wanhöden in’n Noordoosten, Krümpel in’n Oosten, Niewohl in’n Süüdoosten, Holsseln in’n Süden, Dorum in’n Süüdwesten un Cappel in’n Noordwesten. Bi Kraansborg op de Geest hett ok de Hollborg legen, de de Eddellüüd von Deefholt tohöört hett. De Oort bestünn 1824 ut dree, later ut veer Hööv. 1939 hebbt se bi Kraansborg oostwarts von’n Kraansbörger See en Schienflegerplatz boot, de Angriepers von’n Flegerplatz Noordholt aflenken schull. De Allieerten hebbt denn in’n Tweten Weltkrieg ok fakener Bummen op den Flegerplatz smeten. In de Franzosentied von 1810 bet 1814 hett de Oort to de Mairie Niewohl in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in’t Kaspel Millm von dat Vaagdiegericht Land Wusten. Von 1852 bet 1885 leeg Kraansborg in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.
Krümpel (hoochdüütsch Krempel) is en Oort mit üm un bi 550 Inwahners in de Gemeen Geestland in’n Landkreis Cuxhoben, Neddersassen. Krümpel liggt in de Heid, an de Oostkant von de Hoge Lieth na dat Moor hen. In’n Süüdoosten in’n Moor liggt de Dahlemer See. De Naveröörd sünd Wanhöden in’n Noorden, Westerwannen in’n Noordoosten, Ahlenfalkenbarg in’n Oosten, Niewohl in’n Süden, Holsseln in’n Süüdwesten, Kraansborg in’n Westen un Millm in’n Noordwesten. Ut de Vörgeschicht hett dat in Krümpel ölven Graffhümpels geven (bi’n Sünnbarg), von de veer noch nableven sünd. Dor hebbt se ok 17 Urnen funnen. Krümpel is en Heiddörp un fröher weren de Imkeree un de Schäperee för den Oort wichtig. In de Oorkunnen kummt dat toeerst 1280 as Crimpelinge vör. Krümpel leeg fröher in dat Amt Niewohl. In de Franzosentied hett de Oort to de Kommuun Niewohl in’n Kanton Dorum tohöört. Von 1852 bet 1859 hett de Oort bi dat Amt Beers bihöört, bet 1885 to dat Amt Leh un denn bet 1932 bi’n Kreis Leh. Von 1932 bet 1977 leeg Krümpel in’n Landkreis Wersermünn un is 1977 an’n Landkreis Cuxhoben kamen. 1971 is Krümpel Deel von de Samtgemeen Niewohl worrn, de denn aver an’n 1. März 1974 in de
Olaf Lies (* 8. Mai 1967 in Willemshaven) is en düütsch Politiker (SPD). Siet Januar 2012 is he stellvertreden Landsvörsitter vun sien Partei, nah dem van Mai 2010 bit Januar 2012 Landsvörsitter weer. Todem is he siet Februar 2013 Minister för Wertschap, Arbeit un Verkehr in Neddersassen. Siet 22. November 2017 is he neddersassisch Minister för Umwelt, Energie un Klimaschuul. Olaf Lies hett tonächst de Grundschool, Orienteerensstuuf un de Realschool in Saann in den Landkreis Freesland besöcht. Nah en Utbillen to Funkelektroniker bi dat Marinearsenal Willemshaven hett he sien Grundwehrdeenst bi de Marine afleist. Nah den Besöök vun de Fachböverschool hett he Elektrotechnik an de Fachhoochschool Willemshaven studeert, wat he as Diplom-Ingenieur afslooten hett. Af 1995 weer he wetenschaplich Mitarbeiter an de Fachhoochschool Willemshaven un siet 1996 Personalratsliddmaat as ok later Personalratsvörsitter. Olaf Lies is verheiraadt un hett twee Döchter. Olaf Lies is siet Januar 2002 Liddmaat vun de SPD. In' Februar 2002 wurr he Vörsitter vun den SPD-Oortsvereen Saann as ok Liddmaat vun den Gemeenderaat vun Saann. In' Mai 2003 wurr he stellvertreden Vörsitter vun den SPD-Ünnerbezirk Freesland un in' Mai 2005 Ünnerbezirksvörsitter. In' September 2005 folg de Liddmaatschap in den SPD-Bezirksvörstand Werser-Eems. Siet November 2006 is he Liddmaat
De Johann-Friedrich-Dirks-Pries is en plattdüütschen Literaturpries von de Stadt Emden, de an’n 9. Februar 2013 toeerst vergeven worrn is un denn all twee Johr vergeven warrn schall. De Pries is nöömt na’n plattdüütschen Schriever Johann Friedrich Dirks, de an’n 9. Februar 1874 boren is. De Pries is mit en Priesgeld von 2500 Euro verbunnen, tosätzlich gifft dat en Förderpries von 500 Euro. Dat Priesgeld gifft Dirks sien Familie. De Spoorkass Emden gifft ok noch 1000 Euro, de an junge Schrievers (bet 20 Johr oold) vergeven warrt. List vun plattdüütschen Priesen Johann-Friedrich-Dirks-Pries (emden.de)
Donnern is en Oort in de Gemeen Lox in’n Landkreis Cuxhoben, Neddersassen. Bi Donnern bi höört ok de Hoff Böcken. Donnern liggt op de Geest. Dat Dörp is so bi 500 m von de Rohr af, de in’n Noorden langsflütt. In’n Süüdoosten in’t Moor liggt de Bülter See. De Naveröörd sünd Sellst in’n Noorden, Wehdel in’n Noordoosten, Heerst un Loh in’n Süüdoosten, Stinst in’n Süden, Bexhöv in’n Süüdwesten un Hosermöhlen in’n Noordwesten. In de Franzosentied weer de Oort in de Kommuun Bexhöv un hett von 1851 bet 1859 to dat Amt Beverst un na 1859 to dat Amt Leh höört. 1885 is dat Deel von’n Kreis Geestmünn worrn un 1932 von’n Landkreis Wersermünn, de 1977 in’n Landkreis Cuxhoben opgahn is. Von 1971 bet 1974 weer Donnern Deel von de Samtgemeen Lox, is aver denn 1974 Deel von de ne’e Eenheitsgemeen Lox worrn. In’n Eersten Weltkrieg sünd 25 Soldaten ut Donnern fullen oder vermisst, un in’n Tweten 41. Donnern is evangeelsch-luthersch präägt un höört to dat Kaspel Bexhöv. Bet 1887 harr de Oort to dat Kaspel Beverst höört. Dat Wapen wiest baven op blauen Grund söven gollen Klocken un ünnen dör Wellensnidd deelt op sülvern Grund en grönen Draken mit rode
Dit is en List vun de Städer in Albanien. In de albaansche Spraak gifft dat för Oortsnaams jümmers twee Varianten: de bestimmte un de unbestimmte Form. Hier warrt de bestimmte Form bruukt, wenn de op -a ennen deit, anners warrt de unbestimmte Form bruukt. De mit Afstand gröttste Agglomeratschoon in Albanien is Tirana mit 523.150 Inwahners (Stand 1. Januar 2005). Dat heet: 17% vun de Lüüd leevt in oder bi de Hööftstadt. In de Tabell sünd de Städer mit mehr as 10.000 Inwahners opföhrt. De Inwahners sünd an den 14. April 1989 un an den 1. April 2001 tellt worrn. För den 1. Januar 2005 gifft dat en Afschätzen. Ok de Kreis un de Qark (so wat as de Region), to den de Stadt höört, is angeven. De Inwahnertallen sünd jümmers de Stadt sülvst ahn Vöröörd. Dat albaansche Institut för Statistik
Heckthusen is en Gemeen in de Samtgemeen Hemmoor in'n Landkreis Cuxhoben in Neddersassen mit 3498 Inwahners (Stand 31. Dezember 2022). De Navergemenen sünd Grootweurn in’n Noorden, Engelschopp un Himmelpoorten in’n Oosten, Burweg in’n Süden un Kronenborg in’n Süüdwesten, de all to’n Landkreis Stood tohöört un op de anner Siet Oost liggen doot. In’n Westen liggt de Gemeen Loomst un in’n Noordwesten de Gemeen Hemmoor, all beid in’n Landkreis Cuxhoben. Bi de Gemeenreform in Neddersassen sünd de Gemenen Bornbarg, Heckthusen, Lüttwöörn, Klint, Lohmöhlen un Wisch, de vörher al von 1962 af an de Samtgemeen an de Oost billt harrn, an’n 1. Juli 1972 to de ne’e Gemeen Heckthusen tohoopleggt worrn. Liddmaten 2016: CDU: Alidulfikar Husein, Uwe Ollenburg, Hannes Postel, Sven Reese, Daniela Schilling SPD: Ute Ahlff, Uwe Dubbert, Hans-Georg Grell, Thorsten Grützmacher, Erwin Jark, Michael Krüscke, Jürgen Ludwig, Michaela Meyer, Jan Tiedemann Gröne: Beate Adler Dat Wapen vun de Gemeen wiest baven op blauen Grund en sülvern Heekt mit Flünk mit gollen Kroon un ünnen op sülvern Grund dree blaue Spitzen. De Heekt stammt ut dat Wapen von de Familie von Heckthusen un de blauen Spitzen ut dat Wapen von de Familie Marschalck von Bachtenbrock. De Gemeen Heckthusen hett en Partnerschop
De Samtgemeen an de Oost (hoochdüütsch Samtgemeinde an der Oste) weer en Rebeetsverband in’n Oosten von’n Landkreis Land Hadeln (vondaag Landkreis Cuxhoben). De Samtgemeen is 1962 ut de Gemenen Bornbarg, Heckthusen, Lüttwöörn, Klint, Lohmöhlen un Wisch billt worrn. Mit de Kommunalreform von’n 1. Juli 1972 is de Samtgemeen denn wedder oplööst worrn. De söss Öörd hebbt sik denn to de Gemeen Heckthusen binnen de Samtgemeen Hemmoor tohoopdaan.
Beers is en Flecken in de Gemeen Geestland in den Landkreis Cuxhoben in Neddersassen. De Flecken is Luftkuroort un Moorbad un hett von dat Land Neddersassen dat Prädikat Oort mit Moor-Kurbedriev kregen.. Beers liggt in’n Norden vun Dreeeck Elv-Werser um un bi 20 km ööstlich vun Bremerhaben an’n Beerster See. Dor loopt de Hadeler Kanal un de Beers-Geest-Kanal dör, de Elv un Werser over de Geest verbinnen doot. In de Gemarken vun Beers finnt sik en ganze Reeg vun Hölter, as dat „Begrabenholz“, „Brunnenholz“, „Holterborg“, „Spitzackerholz“ un „Zechholz“. Bi Beers hett fröher de Au anfungen. Vondaag is de Loop von de Au Deel von’n Haadler Kanaal. De Oosten von Beers warrt sien Water na’n Haadler Kanaal loos, de Westen na’n Fickmöhlener Randkanaal. To de Oortschop Beers höört nich blot de Oort Beers an sik, man ok de Oortsdeele Ankloh in’n Osten un Fickmöhlen in’n Nordwesten. Beers hett to de olen Sassen ehren Goh Haduloha tohöört. Dat weern de Gemarken twuschen de Münnen vun de Elv in’n Norden un de Noordsee in’n Westen nöördlich vun de Wersermünnen. Hüdigendags sünd dat dat Land Hadeln un dat Land Wusten, mit de Geest- un Moorrebeden rund um Beers to dor bi. De Naam Beers
Dat Amt Himmelpoorten weer en Verwaltungsrebeed in Bremen-Veern un in dat Königriek Hannover mit Seet in Himmelpoorten binnen de Landdrostie Stood. Dor hett groff dat Rebeed von de hüdige Samtgemeen Olendörp-Himmelpoorten tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. Dat Amt is in’n Noorden an dat Gericht Oosten grenzt, in’n Noordoosten an dat Grevengericht Bützfleet un dat Amt Wischhoben, in’n Oosten an dat Amt Stood-Gothenborg, in’n Süüdoosten dat Gericht Swing (na 1784, vörher Amt Harsfeld), in’n Süden dat Amt Harsfeld, in’n Süüdwesten un Westen dat Amt Bremervöör un in’n Noordwesten dat Gericht Heckthusen. Dat Amt Himmelpoorten is na’n Dörtigjohrigen Krieg un de Säkularisation ut’n Besitt von dat Klooster Himmelpoorten billt worrn un dor hebbt de Kaspels Himmelpoorten, Host un Grootweurn tohöört. De Böörd Olendörp is 1712 Deel von dat Amt Himmelpoorten worrn, nadem de Dänen dat Land innahmen harrn, un harr vörher en egen Vaagt. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un
Ankloh is en Dörp in de Gemeen Geestland in’n Landkreis Cuxhoben, Neddersassen. Binnen de Gemeen Geestland höört de Oort to de Oortschop Beers. Bi Ankloh höört ok en lütten Deel von Möhdiek un de Hoff Falkenborg bi. In’n Westen von dat Dörp liggt de Beerser See. De Naveröörd sünd dat Süderenn von Steenau mit Höörn un Möhdiek in’n Noorden, Neebachenbrook in’n Noordoosten, Maurismaur in’n Oosten, Meckelst in’n Süüdoosten, Lintig in’n Süden, Falkenborg in’n Süüdwesten un Beers in’n Westen. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Ankloh is 1968 mit de Gemeen Beers tohoopleggt worrn. Von’n 1. April 1971 af an hett de Oort to de Samtgemeen Beers tohöört un von’n 1. März 1974 bet to’n 31. Dezember 2014 to de ne’e, gröttere Samtgemeen Beers. De Gemeen Beers un de Samtgemeen Beers sünd to’n 1. Januar 2015 oplööst worrn. Dat ganze Rebeed höört nu to de Gemeen Geestland. Ankloh is evangeelsch-luthersch präägt un höört to dat Kaspel Beers. Bet 1969 hett dat noch to dat Kaspel Ringst
De Beerster See is en 215 Hektar groten Moorrandsee bi Beers, Landkreis Cuxhoben. De See liggt an’n Rand von’n Beerster Geestrügg. So bi 40 Hektar in’n Oosten von’n See staht ünner Naturschuul un sünd dör en Keed von Bojen afdeelt. An dat Noordöver liggt bi’n Hoff Holterborg dat Holt Holterborg, dat ok as Naturschuulrebeed Holterborg an’n Beerster See schuult is. Motoorbööd dröfft op’n See gornich föhren. Anglers angelt dor geern, dat gifft Aal, Boors, Brassen, Heekt, Karpen, Roddogen, Slee, Wittfisch un Zanner. In’n Westen dicht bi’n See langs löppt de Beers-Geest-Kanaal un de Haadler Kanaal, de as Schippereeweg för lüttjere Scheep twüschen Elv un Werser bruukt warrt. Beerster See. Mehr Biller, Videos oder Audiodateien to’t Thema gifft dat bi Wikimedia Commons.
Jean Baptiste Accolay (* 17. April 1833 in Brüssel; † 19. August 1900 in Brügge) weer en belgisch Komponist, Violinist, Violin-Lehrer un Dirigent vun de Romantik. Sien bekanntst Wark is dat Violinkonzert Nr. 1 in a-Moll ut dat Johr 1868, dat blots ut een Satz besteiht. Ofschons dat en Schöler-Wark is, dat ok hüüd noch in’ Vigelien-Ünnerricht bruukt wurrd, hebbt dat völ berühmt Vigelienspelers speelt, so ok Itzhak Perlman. Faszinierend doran is vör allen de groot expressiv Utdruckskraft ofschons blots eenfachst technisch Middel bruukt wurrd. DNB-Katalog Noten, Partituren un Uttüüg to Kompositschonen vun Jean Baptiste Accolay in dat International Music Score Library Project Personennaamdatei
Maschkamp is en Dörp in de Gemeen Geestland in’n Landkreis Cuxhoben, Neddersassen. Maschkamp liggt op de Geest. So bi twee Kilometer weg löppt in’n Süden de Stroom Geest langs. De Naveröörd sünd Elm in’n Noordoosten, Kührst in’n Oosten, Oolluunbarg in’n Süüdoosten, Sellst in’n Süden, Bramel in’n Süüdwesten, Laven in’n Westen un Wehden in’n Noordwesten. Maschkamp is an’n 1. August 1968 mit de Gemeen Elm tohoopleggt worrn. Von’n 1. April 1971 af an hett de Oort to de Samtgemeen Beers tohöört un von’n 1. März 1974 bet to’n 31. Dezember 2014 to de ne’e, gröttere Samtgemeen Beers. De Gemeen Elm un de Samtgemeen Beers sünd to’n 1. Januar 2015 oplööst worrn. Dat ganze Rebeed höört nu to de Gemeen Geestland. Maschkamp is evangeelsch-luthersch präägt un höört to dat Kaspel von de Leevfroon-Kark in Elm. Dat Wapen wiest op blauen Grund ünnen en sülvern Wellenbalken, an de Sieden twee sülvern Ekentelgen un in de Midd twee gollen Ohren. De Wellenlien steiht för de Geest. De Riedervereen Elm-Maschkamp is 1929 grünnt worrn. Maschkamp liggt an de Kreisstraat 60, de in’n Noordoosten na Elm un Drangst löppt un in’n Süüdwesten över de Geest röver na Bramel un Schippdörp. In’n Oosten geiht de K 62